хуморески за Работници
История от Сибир:
- Бригада дървари решават да отпразнуват завършването на "дървообекта" със скромно напиване в работния фургон, преди да се преместят на новото сечище. Постепенно проличава, че напиването ще е по-скоро безпаметно, и затова шофьорът на влекача, единственият трезвен за следобеда, решава да превози бригадата, заедно с фургона до новия обект, който е около 5-6 км разстояние от стария. Закача нашият фургона за влекача, залоства вратата му (за да предотврати изсипването на персонал) и потегля. Заради климатичните особености, фургонът не е на колела, а на плазове, като шейна. Почти веднага след тръгването, работниците във фургона започват, подскачайки, да ръкомахат енергично през прозорците на шофьора. Водачът решава, че купона навлиза във фаза "Танци и песни на народите" и продължава да шофира, без да им обръща внимание, докато не закарва всички на новото място. Слиза да отлости вратата и е посрещнат от двадесетина зли и напълно изтрезнели дървари, псуващи яко до девето коляно. Защо ли? Оказало се, че дъното на фургона е замръзнало за земята, и при потеглянето се откъснало. А цялата бригада е пробягала разстоянието до новия обект, залостена във фургона...